Pytalovo

Pytalovo (russisk: Пыта́лово, latvisk: Pitalova, Abrene) er en by i Pskov oblast i Russland. Den ligger 90 km sør-sørvest for Pskov, og 10 km fra grensen til Latvia. Innbyggertall: 6 806 (folketelling 2002), 7 166 (folketelling 1989).

 Historie 
Landsbyen Pytalovo hadde i 1878 en befolkning på 57, og tilhørte Ostrov ujezd (distrikt) i Pskov gubernija. Den vokste til en by etter at en jernbane ble bygget gjennom stedet.

Ved den latvisk-russiske fredsavtalen i Riga i 1920 ble en del av Ostrov ujezd, inkludert Pytalovo, overdratt til Latvia, og byen var etterpå kjent under sitt latviske navn, Jaunlatgale (til 1938, da dens offisielle navn ble endret til Abrene). I mellomkrigstiden var byen hovedstad i et av Latvias distrikter.

Etter andre verdenskrig overførte Sovjetunionen Abrene, sammen med den østre delen av Abrene-distriktet fra den Latviske SSR til Pskov oblast i den Russiske SFSR. De fleste latviske innbyggerne forlot byen, som fikk tilbake sitt tidligere navn Pytalovo. Latvia bestridte Russlands jurisdiksjon over området frem til undertegningen av en traktat mellom de to landene i 2007.Latvian-Russian treaty puts legal stamp on EU external border, M&C News, 27. mai 2007

 Referanser 

Eksterne lenker
  Offisielt nettsted for Pytalovo
 Om Pytalovo på Pskov oblasts nettsted

Kategori:Byer i Pskov oblast
Kategori:Bosetninger etablert i 1863
Kategori:1863 i Russland
Kategori:Bosetninger første gang omtalt i 1782
Kategori:Byer grunnlagt i 1933
Kategori:1933 i Russland